L 102/20
BG
Официален вестник на Европейския съюз
30.3.2022 г.
6.
СТРАНИ, ЗА КОИТО РАЗРЕШЕНИЕТО ЗА ОСВОБОЖДАВАНЕ СЕ ОТТЕГЛЯ (30)
Между 25 март 2021 г. и 28 октомври 2021 г. Комисията беше уведомена, че двете освободени страни, посочени в таблица 5, са ликвидирали и прекратили дейността си.
(31)
Sachsenring Bike Manufaktur GmbH е ликвидирало и прекратило дейността си на 12 януари 2021 г. поради несъстоятелност, докато Cicli Cinzia srl е прекратило дейността си на 27 януари 2021 г.
(32)
Вследствие на това и в съответствие с принципа на добрата администрация Комисията стигна до заключението, че разрешението за освобождаване, предоставено на Sachsenring Bike Manufaktur GmbH, следва да бъде оттеглено, считано от 12 януари 2021 г., а предоставеното на Cicli Cinzia srl разрешение за освобождаване следва да бъде оттеглено, считано от 27 януари 2021 г.
(33)
Страните, посочени в таблица 5, бяха уведомени за заключенията на Комисията и им беше дадена възможност да направят коментари по тях.
(34)
Не бяха получени коментари от Sachsenring Bike Manufaktur GmbH относно заключенията на Комисията.
(35)
Cicli Cinzia srl направи коментар, като поиска от Комисията да преразгледа оттеглянето на разрешението си за освобождаване.
(36)
След като направи надлежна оценка на искането, Комисията стигна до заключението, че не са представени нови аргументи в подкрепа на преоценката на оповестените по-рано заключения.
Поради това оттеглянето на разрешението за освобождаване беше потвърдено и страната беше съответно информирана, Таблица 5 Допълнителен код по ТАРИК
Наименование
8009
Sachsenring Bike Manufaktur GmbH
Kyselhäuser Strasse 23 06526 Sangerhausen, Germany
8066
Cicli Cinzia srl
Via Lombardia 48, Osteria Grande 40060 Castel San Pietro Terme, Italy
Адрес
ПРИЕ НАСТОЯЩОТО РЕШЕНИЕ:
Член 1 Страната, посочена в таблицата в настоящия член, се освобождава от установеното с Регламент (ЕО) No 71/97 разширяване на обхвата на окончателното антидъмпингово мито върху велосипедите с произход от Китайската народна република, наложено с Регламент (ЕИО) No 2474/93 на Съвета (9), чрез включване на вноса на някои велосипедни части от Китайската народна република.
В съответствие с член 7, параграф 2 от Регламент (ЕО) No 88/97 освобождаването поражда действие от датата на получаване на искането на страните.
Тази дата е посочена в колоната от таблицата, озаглавена „Дата на пораждане на действие“.
Освобождаването се прилага само за страната, изрично посочена в таблицата в настоящия член.
Освободената страна уведомява незабавно Комисията за всякакви промени в своето наименование и адрес, като представя цялата относима информация, по-специално за всякакви промени в дейностите на страната във връзка с операциите по сглобяване по отношение на условията за освобождаване.
(9) Регламент (ЕИО) No 2474/93 на Съвета от 8 септември 1993 година (ОВ L 228, 9.9.1993 г., стр. 1).